Kansainvälinen siviili-ilmailujärjestö

**Kansainvälinen siviili-ilmailujärjestö** (; ) on Yhdistyneiden kansakuntien alainen erityisjärjestö.

## Perustaminen
ICAO:n perustamisen mahdollistava kansainvälisen siviili-ilmailun yleissopimus laadittiin Chicagossa vuonna 1944 pidetyssä kansainvälisessä siviili-ilmailukonferenssissa.

Väliaikainen kansainvälinen siviili-ilmailujärjestö (PICAO) toimi 20 kuukauden ajan, kunnes ICAO perustettiin virallisesti 4. huhtikuuta 1947. Kansainvälisen siviili-ilmailun yleissopimus korvasi Pariisin vuoden 1919 yleissopimuksen ja Pan-Amerikan vuoden 1928 ilmailua koskevan yleissopimuksen määräykset.

## Tehtävät
ICAO edistää kansainvälistä siviili-ilmailua laatimalla teknisiä standardeja lentoliikenteen turvallisuuden ja tehokkuuden varmistamiseksi sekä helpottamalla rajamuodollisuuksia. Järjestö kehittää alueellisia suunnitelmia kansainvälisen lentoliikenteen edellyttämille maa­puolisille laitteille ja palveluille, julkaisee lentoliikennetilastoja ja laatii tutkimuksia ilmailun taloudesta, edistää lento-oikeudellisten yleissopimusten kehittämistä sekä tarjoaa teknistä apua valtioille siviili-ilmailuohjelmien kehittämisessä.

## Jäsenet ja organisaatio
ICAO:n pääelimiä ovat yleiskokous, johon kuuluvat kaikki järjestön 193 jäsentä, sekä neuvosto, johon kuuluu 36 valtiota. Neuvosto kokoontuu lähes jatkuvassa istunnossa.

Neuvoston valtiot yleiskokous valitsee kolmeksi vuodeksi. Valintoja tehdessään yleiskokouksen tulee varmistaa riittävä edustus:
# lentoliikenteen kannalta erityisen merkittävistä valtioista
# valtioista, jotka antavat suurimman panoksen kansainvälisen siviili-ilmailun tarvitsemien tilojen ja palvelujen tarjoamiseen
# valtioista, jotka eivät sisälly edellä mainittuihin ryhmiin, mutta joiden valinta takaisi sen, että kaikki maailman keskeiset maantieteelliset alueet ovat edustettuina.

Venäjä äänestettiin ulos neuvostosta lokakuussa 2022 pidetyssä kokouksessa. Tämä oli ensimmäinen kerta, kun neuvoston jäsenvaltio on äänestetty ulos.

Järjestön todelliset menot vuonna 2020 olivat 103 miljoonaa Kanadan dollaria. Järjestön pääsihteeri on kolumbialainen Juan Carlos Salazar Gómez, ja neuvoston puheenjohtaja on italialainen Salvatore Sciacchitano.

## Päätoimipiste ja maanosakohtaiset toimistot

Järjestön maailmanlaajuinen pääkonttori toimii Kanadan Montrealissa. Maanosakohtaiset toimistot sijaitsevat seuraavilla paikkakunnilla:

#Eurooppa ja Pohjois-Atlantti: Neuilly-sur-Seine, Ranska
#Aasia ja Tyynimeri:  Bangkok, Thaimaa
##sivutoimipiste: Peking, Kiina
#Lähi-itä:  Kairo,Egypti
#Itä- ja Eteläinen Afrikka:  Nairobi, Kenia
#Keski- ja Länsi-Afrikka:  Dakar, Senegal
#Etelä-Amerikka:  Lima, Peru
#Pohjois- ja Keski-Amerikka ja Karibia:  México, Meksiko

## Kansainvälisen siviili-ilmailujärjestön lentokenttätunnukset
Järjestön nelikirjaimisissa lentokenttätunnuksissa ensimmäinen kirjain kertoo maantieteellisen alueen ja toinen kirjain maan. Esimerkkejä:
 

## Kansainvälisen siviili-ilmailujärjestön lentoyhtiötunnukset
*

## Katso myös
* Euroopan lentoturvallisuusvirasto
* Liikenteen turvallisuusvirasto
* Kansainvälinen ilmakuljetusliitto (*International Air Transport Association*; *[[IATA]]*) on lentoyhtiöiden etujärjestö.

## Lähteet

## Aiheesta muualla

* Kansainvälisen siviili-ilmailujärjestön virallinen sivusto
* European Aviation Safety Agency (EASA)
* Joint Aviation Authorities (JAA)